05/10/2021 | Administración LocalMunicipal
Narón
Intervención
Aprobacion definitiva de contribucións especiais

O Pleno deste Concello, en sesión ordinaria celebrada o día 30/09/2021, acordou a aprobación definitiva, con resolución expresa das alegacións presentadas, da imposición e ordenación de contribucións especiais para financiar as obras de urbanización de rúa de nova apertura entre a rúa Celso Emilio Ferreiro e Av. Cataluña (A Gándara). Realizada a tramitación legalmente establecida, e vistos os informes técnicos que obran no expediente, se adoptou o seguinte acordo: PRIMEIRO: Desestimar as alegacións presentadas por Dona SILVIA INMACULADA SALEK MONTALA (32604828M), Dona ADRIANA CARMEN MILLOR ARANS (32609850J), Dona LAURA MACARENA PANAITE HESSE (32631438G) e Dona MARIA ADITA BARRICARTE CUENCA ROMERO (32666279T) pola motivación contida nos informes ING15I172 e PLM15I00H que obran no expediente e que por razóns de economía non son novamente reproducidos pero que de modo sucinto poden resumirse en: -Respecto da primeira das alegacións, as interesadas fan unha interpretación errada do propio artigo 34.4 TRLRFL, toda vez que o dito artigo está referido ao acordo de imposición e ordenación definitivos que debe adoptar o Concello Pleno unha vez transcorrido o prazo de 30 días de exposición pública do acordo de imposición e ordenación provisional. Deste xeito, e conforme ao citado artigo, adoptado o acordo de imposición e ordenación definitivo de contribucións especiais e determinadas as cotas (provisionais) a satisfacer, acto seguido é cando deben notificarse individualmente as cotas a satisfacer aos suxeitos pasivos. -Respecto da alegación relativa á non realización do feito impoñible das contribucións especiais (02 A), considérase acreditado que as obras públicas a executar que xustifican e dan lugar á exacción das contribucións especiais polo Concello encaixan dentro do feito impoñible do tributo (artigo 28 TRLRFL e artigo 3 Ordenanza Fiscal nº 7 reguladora das contribucións especiais), toda vez que as ditas obras exceden da mera conservación producíndose un incremento no valor dos seus bens para os propios suxeitos pasivos. Queda xustificado, polo tanto, que as obras públicas xeran un beneficio especial aos alegantes. -Respecto da alegación do apartado 02 B na que se prantexa a non xustificación da porcentaxe de reparto (Base impoñible ), cómpre decir que segundo se desprende do propio informe técnico de urbanismo queda suficientemente fundada a base impoñible do tributo, existindo unha explicación razoada da ponderación (proporcionalidade) entre o interés xeral e o beneficio especial que concurre na obra a executar toda vez que “a totalidade do coste considérase gastos imputables e relacionados co feito impoñible e cos suxeitos pasivos para o cálculo das contribucións especiais, polo que a base impoñible podería ser de ata do 90% das mesmas, superior á porcentaxe asignada no expediente….” - A alegación 03 está referida aos criterios de reparto (cota tributaria) empregados polo Concello. Respecto da dita controversia o informe técnico municipal xustifica no seu apartado 3 que o criterio do volume edificable é o mais adecuado “unha vez analizadas as distintas circunstancias de índole urbanístico que afectan aos predios implicados, atendendo ás regras contidas no art.32.1ª) do RDL 2/2004”. -A alegación 04 referida á vulneración do principio de igualdade en relación co quebrantamento do principio de xustiza tributaria, quedaría desestimada tanto pola propia xustificación contida no informe técnico de urbanismo (“…. considérase acreditado que o mesmo criterio municipal respecto ao deber de urbanizar aplícase en todo o solo urbano municipal, tamén na contorna inmediata alegada onde os promotores dos edificios das rúas Lleida, Ares, Valle Inclán, Pista Isolina, Carlos Casares (…) asumiron as súas respectivas urbanizacións previa ou simultáneamente á execución das obras de edificación….”) como no informe dos servizos económicos no que se indica que: “Polo tanto á vista da configuración legal deste tributo, e tratándose dun tributo de carácter potestativo, corresponde á exclusiva vontade da Corporación municipal acordar ou non o seu establecemento ou supresión, no exercicio lexítimo da sua potestade tributaria, que ten o seu fiel reflexo na plasmación da efectividade do principio de autonomía na xestión dos intereses municipais polos órganos de goberno, polo que o feito de non acordar a imposición de contribucións especiais en supostos ou obras similares non implica que a Corporación quede condicionada, a futuro, respecto doutros acordos de imposición.” -Finalmente, a alegación 05 no que se invoca o principio de capacidade económica que se considera infrinxido posto que as interesadas son pensionistas, cómpre desestimar a dita alegación toda vez que, como se expresa no informe dos servizos económicos municipais: “(…) non pode afirmarse que a contribución especial cuestionada vulnere o principio constitucional de capacidade económica. En primeiro lugar, é evidente que respeta dito principio na súa proxección como fundamento da imposición, na medida en que indudablemente se esixe por un feito revelador de riqueza. En particular, como se espuxo nos parágrafos anteriores, esa capacidade económica derívase da mera propiedade de finca ou fincas que reciban un beneficio especial ou aumenten de valor coas obras obxecto de actuación, beneficio perfectamente individualizable en tanto que as obras municipais, ademáis de atender ao interese común ou xeral aproveitan en concreto a persoas determinadas que reciben unha utilidade máis intensa que o resto da colectividade (STS 14 de outubro de 1996, casación interés lei núm.5461/1999), polo que indudablemente é manifestativo dunha capacidade económica susceptible de ser sometida a imposición. (…)” SEGUNDO: Aprobar con carácter definitivo a imposición e ordenación de contribucións especiais para o financiamento das obras de urbanización de rúa de nova apertura entre a rúa Celso Emilio Ferreiro e Av. Cataluña (A Gándara), cuxo feito impoñible está constituido pola obtención dun aumento de valor dos bens dos suxeitos pasivos. TERCEIRO: Proceder á determinación do tributo concreto dacordo ao seguinte: - O custo previsto das obras soportado polo Concello fíxase en 412.075,97 €, co seguinte desglose:  Redación do proxecto de expropiación.7.654,16 €.  Redación do proxecto de urbanización.6.952,18 €.  Custo previsible de expropiación dos terreos.142.585,99 €.  Custo previsible das obras s/ proxecto básico e de execución.254.883,64 €. - Fixar a porcentaxe de contribucións especiais a repartir entre os beneficiarios no 70% do total do custo soportado, o que ascendería a 288.453,18 €. O custo total presupostado terá carácter de mera previsión. Se o custo real fose maior ou menor que o previsto, tomarase aquel a efectos dos cálculos das cotas correspondentes. - Aplicar como módulo de repartición o volume edificable en base ao seu aproveitamento urbanístico, segundo consta no informe técnico que obra no expediente. CUARTO: Aprobar definitivamente a relación de suxeitos pasivos que se ven beneficiados pola realización das obras, e establecer as cotas que os mesmos deberán abonar a esta Entidade que aparece no expediente (Anexos I e II). QUINTO: Notificar de forma individualizada aos beneficiarios da obra a cota que resulta da contribución aprobada. SEXTO: Publicar no Boletín Oficial da Provincia da Coruña o presente acordo. Contra o presente Acordo, conforme ao artigo 19 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, poderase interpor polo interesados recurso contencioso-administrativo, no prazo de dous meses contados a partir do día seguinte da publicación deste anuncio no Boletín Oficial da Provincia, ante a Sala do Contencioso-Administrativo do Tribunal Superior de Xustiza de Galicia. Sen prexuízo diso, a tenor do establecido no artigo 113.3 da Lei 7/1985, a interposición de devandito recurso non suspenderá por si soa a efectividade do acto ou acordo impugnado. Narón, 30 de setembro de 2021 A alcaldesa - presidenta Marián Ferreiro Díaz